"Se poate întâmpla orice!"-Florin Pîrvu, o nouă aventură în Liga 1?
Echipele din Liga 1 care nu au prins play-off-ul au făcut schimbări de antrenori după ultima etapă a sezonului regular.
Florin Pîrvu, demis de la Petrolul Ploiești, a intrat în atenția celor de la FC Voluntari, care s-au despărțit de Nicolae Dică. Iată cum a reacționat fostul antrenor al prahovenilor.
"Se poate întâmpla orice!"
"Mi-am luat la revedere azi de la băieții mei, de la Petrolul, mâine (n.red. marți) semnez rezilierea. Se poate întâmpla orice, abia apoi, dar n-am avut nicio discuție acum. Sincer. Vom vedea ce va urma, acum nu am ce discuta", a declarat Florin Pîrvu, pentru cei de la GSP.ro.